nahid-hub/BLUGE-bengali-wikipedia-section-title-prediction huggingface dataset:
কাদির মিয়া ও তার ছেলের সকরকন্দ আলু বোঝাই নৌকা ভারী বর্ষণে ও জোড়ালো বাতাসে ডুবে যাওয়া উপক্রম হলে বনমালী ও ধনঞ্জয় তাদের ও তাদের আলু উদ্ধার করে নিজেদের জেলে নৌকাতে তুলে নেয়। বনমালী ও কাদির মিয়ার সৌভ্রাতৃত্ব গড়ে ওঠে। বনমালী জানায় মালোপাড়ায় তার বোনের বিয়ে হয়েছে, তার পরামর্শে সে ও কাদির মালোপাড়ায় আলু বেচতে যায়। ওখানে অনন্ত কাদির মিয়ার আলুর পসরার সামনে ঘোড়াঘুড়ি করে। বনমালী ও কাদির মিয়া দুইজনেই দেখে অনন্ত বিস্ময় দৃষ্টিতে রামধনুর দিকে তাকিয়ে আছে। বনমালীর অনন্তকে খুব পছন্দ হয়, তাকে নিয়ে একটু ঘুড়ে বেড়ায় ও তাকে একদিন নিজের সঙ্গে নিয়ে যাবার প্রতিশ্রুতি দেয়। এদিকে সুবলার বউ অনন্তর পক্ষ থেকে অনন্তর মার শ্রাদ্ধের ব্যবস্থাদি করে। শ্রাদ্ধানুষ্ঠানে বনমালীর বোন তদারকি করে, তার ছড়া কাটার ভালো ক্ষমতা ছিল। একদিন ঝড়ে সুবলার বউয়ের, মানে অনন্তর মাসীর, বাবার বাড়ি ভেঙে যায়। বাড়ি পুনরায় বানাতে প্রচুর খরচ হওয়ায় তার বাবা ও মা অনন্তকে, যে ওই বাড়িতেই থাকত, তাকে বিদায় দেওয়ার ইচ্ছা করতে থাকে। কালোবরণের মাও অনন্তকে রাখতে অস্বীকার করে কারণ তাদের বড় নৌকা ঝড়ে ভেঙে যাওয়ায় খুব ক্ষতি হয়েছে। একদিন বাসন্তীর, মানে সুবলার বউয়ের, মা অনন্তকে মারতে যায়, তাই নিয়ে মায়ে মেয়েতে ধ্বস্তাধ্বস্তি শুরু হয়। এইসব কিছুতে বাসন্তীর মাথা গরম হয়ে যায় ও অনন্তকে বাড়ি থেকে দূর করে দেয়। অনন্ত গামছায় মাছ ধরে, একা ঘুড়ে বেড়ায়, একদিন বনমালীর বোন অর্থাৎ লবচন্দ্রের বউয়ের বাড়ি যায়, কিন্ত পরে নিজেই বেড়িয়ে যায়। কেউ জানত না সে কোথায় থাকে। শেষে বনমালী তাকে খুঁজে বার করে নিজের সঙ্গে ও বোন উদয়তারা অর্থাৎ লবচন্দ্রের বউ কে নিয়ে দেশের বাড়ি চলে যায়। অনন্ত সেখানে বনমালীর পদ্মাপুরাণ পড়া এবং অন্যান্য লোকাচার ও অনুষ্ঠান অবলোকন করে। বনমালীর গ্রামে অনন্তর সঙ্গে একটি ছোট্ট মেয়ের পরিচয় হয়, সে জানায় তার নামও অনন্ত।

সঠিক অনুচ্ছেদ শিরোনাম কোনটি?
titleA. নয়া বসত
titleB. প্রবাস খণ্ড
titleC. জন্ম মৃত্যু বিবাহ
titleD. রামধনু
উত্তর: titleD
আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন। 

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. অ্যামনেস্টি ইন্টারন্যাশনাল কর্মজীবন
titleC. পুরস্কার
titleD. মানবাধিকার বিষয়ক কর্মজীবন
উত্তর: titleA
২০১৪ সালের জুলাইয়ে তাকে জাতীয় দল থেকে ৬ মাসের জন্য ও বাংলাদেশের বাইরের ক্লাব ক্রিকেটের জন্য ২০১৫ সালের জুলাই পর্যন্ত বাংলাদেশ ক্রিকেট বোর্ড তাকে নিষিদ্ধ করে। জাতীয় দলের কোচ চণ্ডিকা হাথুরুসিংহার সাথে দুর্ব্যবহার, মাঠে অশোভন আচরণসহ বিভিন্ন অভিযোগে তাকে এই শাস্তি দেয়া হয়েছে বলে বোর্ড সভাপতি নাজমুল হাসান দাবি করেন। যদিও এই শাস্তি দেয়ার জন্য বোর্ডকে সমালোচনার মুখোমুখি হতে হয়।

পরবর্তীতে ২৬ আগস্ট বিসিবির বোর্ড সভায় সাকিবের ইতিবাচক আচরণের কথা বিবেচনা করে, নিষেধাজ্ঞার মেয়াদ কমানো হয়। সভায় সিদ্ধান্ত অনুসারে সাকিব একই বছরের ১৫ সেপ্টেম্বর থেকে আন্তর্জাতিক ও ঘরোয়া ক্রিকেট খেলতে পারবেন। সাময়িক নিষেধাজ্ঞা কাটিয়ে বাংলাদেশ বনাম জিম্বাবুয়ে টেস্ট সিরিজে রাজকীয় প্রত্যাবর্তন করেন এবং প্রথম টেস্টে ৫৯ রানের বিনিময়ে প্রতিপক্ষের প্রথম ইনিংসে ৬ উইকেট নেন।

সঠিক অনুচ্ছেদ শিরোনাম কোনটি?
titleA. সাময়িক বহিষ্কার
titleB. ওডিআই ম্যাচ
titleC. রেকর্ড ও পরিসংখ্যান
titleD. জিম্বাবুয়ে
উত্তর: titleA
পরিবহনের দ্বিতীয় বৃহত্তম রূপ লোল পৌরসভা বাসগুলি যা তিবিলিসি পরিবহন সংস্থা দ্বারা পরিচালিত হয়। ২০১৮ সালের অক্টোবর অবধি, বিভিন্ন আকারের ৬৭২ টি বাস শহরটিকে সেবা দিয়ে আসছে, তাদের বেশিরভাগ ১৪৩ দক্ষ শক্তির বাস সহ এ১৪৪ এবং এ০৯২ মডেল। ২০১৭ সাল থেকে নুতুন বাস গুলো পরিসেবাতে সংযুক্ত করা হয়। পরবর্তীতে ২০১৮ সালে, ৯০ টি নতুন বাসের আদেশ দেওয়ার জন্য দরপত্র ঘোষণা করা হয়েছিল। তেগিতা ট্রাক এন্ড বাসেস টেন্ডারটি জিতে যায় এবং ২০১৯ সালের শুরুর দিকে উপরোক্ত নির্দেশ পালন ও সরবরাহ করার কথা। ২০১৮ সালের অক্টোবরে, জর্জিয়ান ড্রিম সম্মেলনে ঘোষণা করা হয়েছিল যে ২০১৯ এর শেষ নাগাদ সমস্ত বাস নতুন করে পরিবর্তন করা হবে, যার মধ্যে ৯০ টি হবে বৈদ্যুতিক। এমনকি, কালাডজে দৃঢ় ভাবে ঘোষণা দিয়েছিলেন যে, ২০২০ সালের মধ্যে তিবিলিসিতে ২০০ টি বৈদ্যুতিন বাস থাকবে এবং মোট বাসের সংখ্যা ৯০০ তে পৌঁছাবে।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. অবস্থান
titleC. পৌরসভার বাস
titleD. মিনিবাস
উত্তর: titleC
মোট জনসংখ্যা ২৩৫০৬১২(২০০১ জনগণনা) ও ২৯১৪২৫৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১ম৷
ঝাড়খণ্ড রাজ্যের ৮.৮৩% লোক রাঁচি জেলাতে বাস করেন৷
জেলার জনঘনত্ব ২০০১ সালে ৪৬১ ছিলো এবং ২০১১ সালে তা বৃদ্ধি পেয়ে ৫৭২ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৯৮% , যা ১৯৯১-২০১১ সালের ২৮.৫৮% বৃদ্ধির হারের থেকে কম৷ 
জেলাটিতে লিঙ্গানুপাত ২০১১ অনুযায়ী ৯৪৯(সমগ্র) এবং শিশু(০-৬ বৎ) লিঙ্গানুপাত ৯৩৮৷

সঠিক অনুচ্ছেদ শিরোনাম কোনটি?
titleA. শিক্ষা
titleB. নামকরণ
titleC. অবস্থান
titleD. জনসংখ্যার উপাত্ত
উত্তর: titleD
জিয়াউর রহমান যখন বিএনপির প্রতিষ্ঠা করেছিলেন, তখন তিনি ভবিষ্যতের নেতৃত্ব তৈরি করার জন্য এর একটি ছাত্র সংগঠন প্রতিষ্ঠা করার প্রয়োজনীয়তা অনুভব করেন। তাই তিনি ১ জানুয়ারি ১৯৭৯ সালে কেন্দ্রীয়ভাবে এই সংগঠনটি প্রতিষ্ঠা করেন। তখনকার সময়ের জিয়ার জনপ্রিয়তার জন্য অনেক তরুন অনুপ্রানিত হয়ে জাতীয়তাবাদী ছাত্রদলে যোগদান করেন।

কাজী আসাদ ঢাকা বিশ্ববিদ্যালয় কে আহ্বায়ক করে ঐদিন ছাত্রদলের প্রথম কমিটি প্রকাশ করা হয়। জিয়াউর রহমান ১৯৭৮ সালে বাংলাদেশ জাতীয়তাবাদী দল প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সনি হত্যাকাণ্ড
titleC. সহিংসতা
titleD. বিবরণ
উত্তর: titleA
আনাস অনেক জিহাদে অংশগ্রহণ করেছেন। তিনি রাসূলুল্লাহ -এর সাথে ৮টি যুদ্ধে অংশগ্রহণ করেন। তন্মধ্যে হুদাইবিয়ার সন্ধি, মক্কা বিজয়, হুনায়েন ও তায়েফ উল্লেখযোগ্য। তিনি রাসূল এর সাথে বিদায় হজ্জ, ওমরা ও বায়‘আতে রিযওয়ানে শরীক হন। তিনি বদর যুদ্ধে রাসূল এর খাদেম হিসাবে অংশগ্রহণ করেন। তিনি ইরানের প্রসিদ্ধ শহর তুসতার বিজয়ে অংশগ্রহণ করেন। তখন তিনি হুরমুযানকে নিয়ে ওমর -এর নিকটে আসেন। অতঃপর সে ইসলাম গ্রহণ করে।

সঠিক অনুচ্ছেদ শিরোনাম কোনটি?
titleA. শিক্ষা-দীক্ষা
titleB. জিহাদে অংশগ্রহণ
titleC. জন্ম ও শৈশব
titleD. ইলমে হাদীসে অবদান
উত্তর: titleB
ব্রিটিশ ইস্ট ইন্ডিয়া কোম্পানির কোর্ট অফ ডিরেক্টর কখনই কলকাতায় ট্রেনিং কলেজ চালানো পক্ষপাতী ছিলেন না। কারণ এই ধরনের কলেজ চালানোর জন্য উপযুক্ত অর্থসংস্থান তাঁদের ছিল না। ১৮০৭ সালে একই উদ্দেশে ইংল্যান্ডের হ্যালিবেরিতে ইস্ট ইন্ডিয়া কোম্পানি কলেজ স্থাপিত হয়। যদিও ফোর্ট উইলিয়াম কলেজ ভাষাশিক্ষার প্রতিষ্ঠান হিসেবে কাজ চালিয়ে যায়।

ব্রিটিশ শাসন দৃঢ়ভাবে প্রতিষ্ঠিত হলে, তাদের প্রয়োজনের গতিপ্রকৃতি পরিবর্তিত হয়। ১৮৩৫ সালে লর্ড উইলিয়াম বেন্টিঙ্ক ইংল্যান্ডে তাঁর গণনির্দেশনার শিক্ষানীতি ঘোষণা করেন। এই নীতির মূল লক্ষ্য ছিল প্রশাসনিক ও বাণিজ্যিক ক্রমবর্ধমান প্রয়োজনের দিকে দৃষ্টিপাত। তিনি ফোর্ট উইলিয়াম কলেজের ডানা ছেঁটে দেন। এরপর ১৮৫৪ সালে ডালহৌসি প্রশাসন আনুষ্ঠানিকভাবে এই কলেজ ভেঙে দেন।

সঠিক অনুচ্ছেদ শিরোনাম কোনটি?
titleA. কলেজ
titleB. সমস্যা
titleC. অবস্থান
titleD. গ্রন্থাগার
উত্তর: titleB
লালন কুষ্টিয়ার কুমারখালি উপজেলার ছেউড়িয়াতে একটি আখড়া তৈরি করেন, যেখানে তিনি তার শিষ্যদের নীতি ও আধ্যাত্মিক শিক্ষা দিতেন। তার শিষ্যরা তাকে "“সাঁই’’" বলে সম্বোধন করতেন। তিনি প্রতি শীতকালে আখড়ায় একটি ভান্ডারা (মহোৎসব) আয়োজন করতেন। যেখানে সহস্রাধিক শিষ্য ও সম্প্রদায়ের লোক একত্রিত হতেন এবং সেখানে সংগীত ও আলোচনা হত। চট্টগ্রাম, রংপুর, যশোর এবং পশ্চিমে অনেক দূর পর্যন্ত বাংলার ভিন্ন ভিন্ন স্থানে বহুসংখ্যক লোক লালন ফকিরের শিষ্য ছিলেন; শোনা যায় তাঁর শিষ্যের সংখ্যা প্রায় দশ হাজারের বেশি ছিল।

সঠিক অনুচ্ছেদ শিরোনাম কোনটি?
titleA. লালনের আখড়া
titleB. উপন্যাস
titleC. জীবনী
titleD. বিতর্ক ও সমালোচনা
উত্তর: titleA
বিয়ে বাড়ির বিভিন্ন উপাদানে অলংকরণের রেওয়াজ বাঙালি সমাজে বহু প্রাচীণকাল থেকে লালিত। হিন্দু সম্প্রদায়ের বিয়েতে ঢাকনি সরা অলংকরণ করার রীতি প্রচলিত ছিল, আর সেসব ঢাকনি সরার মূল উপজীব্য হতো পদ্ম ও বিয়ের দেবতা প্রজাপতি। বিয়ে উপলক্ষে অলঙ্কৃত ""এয়োসরা""র উপরের অলংকরণে থাকে পেখম ধরা নৃত্যরত ময়ূর আর চারদিকে থাকে বৃত্তাকারে নৃত্যরত চৌদ্দজন বা ষোলজন কুমারী নারী। এছাড়া বিয়ে বাড়িতে আলপনা আঁকার রীতি আজ অবধি প্রচলিত। বিয়ের আলপনার মধ্যে বেশিরভাগই হয় বৃত্তাকার আর কেন্দ্রে থাকে পদ্ম, আর এই বৃহদাকৃতির পদ্ম-কেন্দ্রীক বৃত্তাকার আলপনায় ভারতবর্ষের বাংলা অঞ্চল ছাড়া সারা বিশ্বে স্বতন্ত্র। অবশ্য ইদানীং আলপনায় যুক্ত হয়েছে নানা রকমের মোটিফ। এছাড়া অতীতে বিয়ের সময় যে পিঁড়ি ব্যবহৃত হতো, তাতে নারী প্রত্যঙ্গ তথা উর্বরতার প্রতীকস্বরূপ আঁকা হতো 'শতদল পদ্ম'। বিয়ের সামগ্রী বহন করার কুলার অলংকরণে থাকে বিভিন্ন জ্যামিতিক নকশা কিংবা ফুল ও প্রতীকের নকশা। বিয়ের কাঁথার অলংকরণে কখনও রাধা-কৃষ্ণের কাহিনীর দৃশ্য দেখতে পাওয়া যায়, যেখানে গোপীরা প্রায়শই বিবস্ত্র কিংবা অর্ধ্বউলঙ্গ অবস্থায় চিত্রীত হতেন।

সঠিক অনুচ্ছেদ শিরোনাম কোনটি?
titleA. গায়ে হলুদ
titleB. অলংকরণ শৈলী
titleC. বিচিত্র বিয়ে
titleD. যৌতুক বা পণ
উত্তর: titleB
এই আন্দোলন স্মৃতিরক্ষায় গণহত্যার স্থানে একটি আনুষ্ঠানিক এবং প্রতীক ভাস্কর্য শহীদ মিনার স্থাপন করা হয়েছে। দিনটি বাংলাদেশে এবং পরে ভারতের পশ্চিমবঙ্গে শহীদ দিবস হিসাবে পালিত হয়। এই দিনটি বাংলাদেশে সরকারী ছুটি ঘোষণা করা হয়েছে।

ইউনেস্কো ২১শে ফেব্রুয়ারি আন্তর্জাতিক মাতৃভাষা দিবস হিসাবে পালনের সিদ্ধান্ত নেয়। ইউনেস্কোর ১৯৯৯ সালের ১৭ নভেম্বরের সাধারণ অধিবেশনে সর্বসম্মতিক্রমে বাংলাদেশের জমা দেয়া এবং অন্যান্য ২৮ টি দেশের সমর্থনে জমা দেওয়া খসড়া প্রস্তাবটি গ্রহণ করে।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. সংবিধান সংশোধন
titleC. স্মৃতিরক্ষা
titleD. বাংলাদেশের স্বাধীনতা
উত্তর: titleC
কোয়েন ১৯৭১ সালে কলেজ অভ উইলিয়াম এন্ড মেরি থেকে জীববিজ্ঞানে স্নাতক ডিগ্রী লাভ করেন। যুদ্ধকালিন সমস্যা শুরু হবার আগ পর্যন্ত তিনি বিখ্যাত জীববিজ্ঞানী থিওডোসিয়াস ডবঝানস্কির তত্ত্বাবধানে রকফেলার বিশ্ববিদ্যালয়ে স্নাতককালিন কাজ করছিলেন। এরপর ১৯৭৮ সালে হার্ভার্ড বিশ্ববিদ্যালয়ে রিচার্ড লিউওন্টিনের তত্ত্বাবধানে পিএইচডি ডিগ্রী অর্জন করার পর টিমোথি প্রাউটের সাথে ডেভিসের ক্যালিফোর্নিয়া বিশ্ববিদ্যালয়ে পোস্ট-ডক্টরাল ফেলোশিপ হিসেবে যোগদান করেন। ১৯৮৯ সালে তাকে গুগেনহাইম ফেলোশিপে ভূষিত এবং ২০০৭ সালে আমেরিকান একাডেমি অভ আর্টস এন্ড সায়েন্সেজে নির্বাচিত করা হয়। ২০১১ সালে ফ্রিডম ফ্রম রেলিজিয়ন ফাউন্ডেশন থেকে তিনি “এম্পেরর হ্যাজ নো ক্লোদস” পুরস্কার লাভ করেন।

কোয়েন সোসাইটি ফর দ্য স্টাডি অভ ইভোল্যুশন নামক সংগঠনে সভাপতি (২০১১) সহসভাপতি (১৯৯৬) হিসেবে দায়িত্ব পালন করেন, এবং ইভোল্যুশন (১৯৮৫—১৯৮৮; ১৯৯৪—২০০০) ও দ্য আমেরিকান নেচারালিস্ট (১৯৯০—১৯৯৩) নামের বিখ্যাত বৈজ্ঞানিক সাময়িকীতে সহযোগী সম্পাদকরূপে দায়িত্বপ্রাপ্ত ছিলেন। বর্তমানে তিনি বিবর্তনীয় জীববিজ্ঞান, প্রজাতিগঠন, জেনেটিক বিশ্লেষণ, সামাজিক সমস্যাদি ও বৈজ্ঞানিক জ্ঞান, বিজ্ঞান বক্তৃতা ও বিজ্ঞান লেখার পাঠদান করেন।

বৈজ্ঞানিক সাময়িকী ছাড়াও তার কাজগুলো "দ্য নিউ ইয়র্ক টাইমস", "দ্য টাইমস লিটারারি সাপ্লিমেন্ট", এবং দ্য নিউ রিপাবলিকের মতো মূলধারার মাধ্যমে ব্যাপকভাবে প্রকাশিত হয়। তার গবেষণার আগ্রহের মাঝে রয়েছে জনগোষ্ঠী ও বিবর্তনীয় জীনতত্ত্ব, প্রজাতিগঠন, বাস্তুবিদ্যাগত ও পরিমাণগত জীনতত্ত্ব, ক্রোমোজোম বিবর্তন এবং শুক্রাণু প্রতিযোগীতা।

কোয়েন সৃষ্টিবাদ, আস্তিকতামূলক বিবর্তন, এবং ইন্টেলিজেন্ট ডিজাইনের কড়া সমালোচক। এসব বিষয়কে তিনি “সাম্প্রতিক আইনি বিধিনিষেধগুলোকে বোকা বানাতে নতুন একদল ভক্তের নিপুন সঠতার সাথে সম্পন্ন ধর্মীয় সৃষ্টিবাদের নব্য ছদ্মবৈজ্ঞানিক রূপ।”

ইন্টেলিজেন্ট ডিজাইনের সমালোচনা করে "অভ পান্ডাজ এন্ড পিপল" বইয়ের পর্যালোচনারূপে ১৯৯৬ সালে কোয়েন নিউ রিপাবলিকে তার প্রথম দীর্ঘ প্রবন্ধ প্রকাশ করেন যা বিবর্তন ও সৃষ্টিবাদের উপর লেখার দীর্ঘ ইতিহাসের সূচনা করেছিল।

কোয়েন তার বই ও অন্যান্য কাজে বিবর্তনের যেসব প্রমাণ উপস্থাপন করেন, সেগুলো হলঃ 

ট্রানজিশনাল জীবাশ্মগুলো বিবর্তনের বড় এক প্রমাণ। ১৮৫৯ সালে ডারউইন এসব ভবিষ্যদ্বাণী করে গিয়েছিলেন যা পরবর্তীতে পাওয়া যায়ঃ


প্রমাণাদির মধ্যে কেবল এই ট্রানজিশনাল জীবাশ্ম নয়, বরং এদেরকে যে তাদের অনুমিত পূর্বপুরুষ আর আধুনিক স্বজনদের মাঝামাঝি সময়ে পাওয়া গিয়েছে, সেটাও একটা উল্লেখযোগ্য বিষয়।

ইকুয়েডরের ব্যাঙ "আতেলোপুস কোয়েনি"র নামকরণ কোয়েনের নামানুসারে করা হয়েছে। ১৯৭০ এর দশকের শেষদিকে পশ্চিম ইকুয়েডরে ব্যাঙ সম্পর্কিত ভ্রমণে একটি জলাভূমিতে তিনি এর হ্যাপ্লোটাইপটি খুঁজে পান।

সঠিক অনুচ্ছেদ শিরোনাম কোনটি?
titleA. নাস্তিকতা
titleB. ছদ্মবিজ্ঞানের সমালোচকরূপে
titleC. বৈজ্ঞানিক কাজকর্ম
titleD. উল্লেখযোগ্য বৈজ্ঞানিক প্রবন্ধ
উত্তর: titleC
২০১১ খ্রিষ্টাব্দের ভারতের জনগণনা অনুসারে উদগমণ্ডলম শহরের জনসংখ্যা ৮৮৪৩০ জন, যার মধ্যে ৪৩০৮২ জন পুরুষ ও ৪৫৩৪৮ জন নারী৷ প্রতি হাজার পুরুষে ১০৫৩ জন নারী৷ ৬ বছর অনুর্দ্ধ ৭৭৮১ জন শিশু, যা সমগ্র জনসংখ্যার ৮.৮০ %৷ ৬ বছরোর্দ্ধ জনসংখ্যার ৯০.০৭% অর্থাৎ ৭২৬৪১ জন সাক্ষর৷ পুরুষদের মধ্যে সাক্ষরতার হার ৯৪.৫৩% এবং নারীদের মধ্যে সাক্ষরতার হার ৮৫.৮৬%, যা ভারতে জাতীয় গড়ের তুলনায় বেশি৷

সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণের ইতিহাস
titleC. ভাষা
titleD. জনতত্ত্ব
উত্তর: titleD
১৯৩০-এর দশকের মাঝামাঝি সময়ে রাগবি লীগ খেলতে শুরু করেন। অকল্যান্ড বি দলের পক্ষে খেলেন। এরপর, ফুটবলের তুলনায় লীগ খেলাকেই প্রাধান্য দেন তিনি। লীগে স্কট দ্রুত অকল্যান্ড দলের সদস্যরূপে নিজেকে মেলে ধরেন। ১৯৩৯ সালে ইংল্যান্ড গমনার্থে নিউজিল্যান্ড রাগবি দলের সদস্যরূপে খেলার জন্যে মনোনীত হন। দ্বিতীয় বিশ্বযুদ্ধ শুরুর পূর্বে এ সফর তড়িঘড়ি করে শেষ করতে হয়। এ সফর বাতিলের পূর্বে পাঁচজন খেলোয়াড়ের অন্যতম হিসেবে কিউইদের পক্ষে দুইটি ক্লাবের খেলায় অংশ নিতে পারেননি। নর্থ শোরের সদস্যরূপে কার্ল পার্কে অনুষ্ঠিত খেলায় অংশগ্রহণের পর ইডেন পার্কে চলে যান। সেখানে মৌসুমে শেষ খেলায় ২২ রান তুলেছিলেন।

দ্বিতীয় বিশ্বযুদ্ধ চলাকালে ভার্ডান স্কট মিশর ও ইতালিতে নিযুক্ত ছিলেন। যুদ্ধ শেষ হবার পর নর্থ শোর অ্যাবিয়ন্স দলের সদস্যরূপে ছিলেন। ১৯৪৫ সালে অকল্যান্ড রাগবি লীগে রুপ রুস্টার ও স্টরমন্ট শীল্ডের শিরোপা জয় করে তার দল। ২০১৭ সাল পর্যন্ত একমাত্র খেলোয়াড় হিসেবে ক্রিকেট ও রাগবি খেলায় অংশ নিয়েছিলেন তিনি।

সঠিক অনুচ্ছেদ শিরোনাম কোনটি?
titleA. রাগবি লীগে অংশগ্রহণ
titleB. ইংল্যান্ড গমন
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleA
২২ আগস্ট ২০০৮, প্রিমিয়ার অফ কুইন্সল্যান্ড, আন্না বিল্গ।  তিনি ২০১৮ সালে কমনওয়েলথ গেমস, গোল্ড কোস্ট শহরে আয়োজন করার জন্য আনুষ্ঠানিকভাবে নিলাম চালু করেন। ৭ এপ্রিল ২০০৯, কারারা স্টেডিয়ামের জন্য গোল্ড কোস্ট শহর এবং কুইন্সল্যান্ডের মধ্যে একটি জমি বিনিময় চুক্তি সম্বন্ধে এবিসি রিপোর্ট করে।  মেয়র রন ক্লার্কের অনুসারে,  জমিটি ২০১৮ সালের কমনওয়েলথ গেমসের সম্ভাব্য নিলামের জন্য সাহায্য করবে। জমি বিনিময় হিসাবে ব্যবহৃত সাইটটি একটি অ্যাকুয়াটিক সেন্টার হবে। একই প্রবন্ধে, মেয়র ক্লার্ক অস্ট্রেলিয়ার ২০১৮ ফিফা বিশ্বকাপ চূড়ান্ত নিলামের পরিপ্রেক্ষিতে ২০১৮ কমনওয়েলথ গেমসের নিলামে অস্ট্রেলিয়ান ফেডারেল সরকারের প্রতিশ্রুতি সম্বন্ধে প্রশ্ন উত্থাপিত করেন। ১৬ এপ্রিল ২০০৯ সালে, কুইন্সল্যান্ড প্রিমিয়ার আন্না সাংবাদিকদের বলেন যে গোল্ড কোস্ট সিটির একটি সফল কমনওয়েলথ গেমস নিলাম এই পর্যটন কেন্দ্রটিকে বিশ্বকাপ আয়োজন করতে সাহায্য করতে পারে।

"একটি জাতি হিসেবে সফল হলে কমনওয়েলথ গেমসের জন্য কিছু যে পরিকাঠামো নির্মাণ করা হবে সেগুলি গোল্ড কোস্ট সিটিকে  বিশ্বকাপ ফুটবলের একটি বিশ্বকাপ খেলা পেতে  সাহায্য করবে।"

সঠিক অনুচ্ছেদ শিরোনাম কোনটি?
titleA. অংশগ্রহণকারী দল
titleB. পরিচালনা
titleC. আয়োজক নির্বাচন
titleD. ক্রীড়া
উত্তর: titleC
গিডিওন হেই তাকে দ্বিতীয় বিশ্বযুদ্ধের পরবর্তী সময়কালে সবচেয়ে প্রভাববিস্তারকারী ক্রিকেটার ও ক্রিকেট ব্যক্তিত্বরূপে বর্ণনা করেছেন। বেনো’র আত্মজীবনীমূলক ‘এনিথিং বাট’ গ্রন্থের সমালোচনামূলক বক্তব্য উপস্থাপন করেন শ্রীলঙ্কার বিশিষ্ট ক্রিকেট লেখক হ্যারল্ড ডি অ্যানড্রাডো লিখেছেন: ‘রিচি বেনো খুব সম্ভবত স্যার [[ডোনাল্ড ব্র্যাডম্যান|ডন ব্র্যাডম্যানের]] পরেই স্থান পাবেন। তিনি একাধারে ক্রিকেট ব্যক্তিত্ব, গবেষক, লেখক, সমালোচক, সংগঠক, পরামর্শক এবং ক্রিকেট খেলার ছাত্র ছিলেন।’ ক্রিকেট লেখক লিও ম্যাককিনস্ট্রি ১৯৯৮ সালে তাকে ক্রিকেটের অন্যতম সেরা কুশলী ক্রিকেটার ও অন্যতম সেরা অল-রাউন্ডার হিসেবে আখ্যায়িত করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. মূল্যায়ণ
titleC. খেলোয়াড়ী জীবন
titleD. দেহাবসান
উত্তর: titleB
বারেন্দ্র ব্রাহ্মণ-কুলভূষণ বিজয় লঙ্কর তাহিরপুরের জমিদারীর প্রতিষ্ঠাতা। কথিত আছে, তিনি দিল্লীশ্বর বা বঙ্গের কোন স্বাধীন সুলতানের কাছ থেকে বঙ্গের পশ্চিম দ্বার রক্ষার ভারপ্রাপ্ত হন। তিনি ২২ পরগণা এবং “সিংহ" উপাধি লাভ করেন। বারাহী নদীর তীরে রামবাম তার রাজধানী ছিল। তার পুত্র উদয় নারায়ণ । এই উদয়ের পৌত্র হল বিখ্যাত কংসনারায়ণ। 

সঠিক অনুচ্ছেদ শিরোনাম কোনটি?
titleA. বঙ্গের দেওয়ান ও সুবেদার
titleB. আফগানদের সাথে বিরোধ
titleC. বংশ
titleD. অষ্টধাতুর মূর্তি
উত্তর: titleC
১৭৩৯ সালে সুজাউদ্দিনের মৃত্যুর পর তাঁর পুত্র সরফরাজ খান বাংলার নবাব হন। কিন্তু ১৭৪০ সালে বিহারের প্রাদেশিক শাসনকর্তা আলীবর্দী খান তাঁকে পরাজিত ও নিহত করে বাংলার মসনদ দখল করেন। আলীবর্দী মীর হাবিবকে স্বপদে বহাল রাখেন, কিন্তু মীর হাবিব আলীবর্দী কর্তৃক তাঁর প্রাক্তন প্রভু সুজাউদ্দিনের পুত্রকে হত্যা করার ঘটনার কারণে আলীবর্দীর ওপর ক্ষিপ্ত ছিলেন। চতুর মীর হাবিব আলীবর্দীর প্রতি অসন্তুষ্ট হলেও বাহ্যিকভাবে তা প্রকাশ করা থেকে বিরত থাকেন।

সঠিক অনুচ্ছেদ শিরোনাম কোনটি?
titleA. বাংলায় মারাঠা আক্রমণ ও হাবিবের বিশ্বাসঘাতকতা
titleB. মুর্শিদ কুলি খানের অধীনে কর্মজীবন
titleC. আলীবর্দী খানের অধীনে কর্মজীবন
titleD. সুজাউদ্দিন খানের অধীনে কর্মজীবন
উত্তর: titleC
প্রথম বিশ্বযুদ্ধে অংশগ্রহণকারী টেলর মিলিটারি ক্রস প্রাপক হন। ১৮ মাস রয়্যাল ফিল্ড আর্টিলারি বিভাগে ও দুই বছর রয়্যাল ফ্লাইং কোরে কর্মরত ছিলেন তিনি। ১৯১৯-২০ মৌসুমে ক্রিকেট পুণরায় শুরু হলে এপ্রিল, ১৯২০ সালে নাটালের সদস্যরূপে ট্রান্সভালের বিপক্ষে অনুষ্ঠিত খেলার মাধ্যমে খেলার জগতে ফিরে আসেন তিনি। খেলায় তিনি ৭৬ রান সংগ্রহ করলেও ডেভ নোর্সের অপরাজিত ৩০৪* রানের কল্যাণে তা চোখেই পড়েনি কারোরই। ঐ মৌসুমে এটিই একমাত্র খেলা ছিল। তবে, ১৯২০-২১ মৌসুমে আনুষ্ঠানিক প্রতিযোগিতা কারি কাপের পুণঃপ্রচলন ঘটে। অরেঞ্জ ফ্রি স্টেটের বিপক্ষে উদ্বোধনী খেলায় তিনি ১৫০ রান তুলেন ও ৫৩.১৪ গড়ে ৩৭২ রান রান।

যুদ্ধ পরবর্তীকালে দক্ষিণ আফ্রিকা প্রথম আন্তর্জাতিক খেলায় অস্ট্রেলিয়ার মোকাবেলা করে। ১৯২১-২২ মৌসুমে দলটি দক্ষিণ আফ্রিকা সফরে আসে। সর্বশেষ টেস্টে অংশ নেয়ার আট বছরের বিরতি থাকা স্বত্ত্বেও হার্বি টেলর অধিনায়কের দায়িত্বে ছিলেন। ডারবানের প্রথম টেস্টে এক রানে আউট হন। দ্বিতীয় ইনিংসে অবস্থান পরিবর্তন করে চার নম্বরে নামেন যা সিরিজের সকল টেস্টে এ অবস্থান বজায় রাখেন। অপরিচিত অবস্থানে থেকে তিনি ২৯, ৪৭, ৮০, ২৬ ও ১৭ রান তুলে সিরিজে সর্বমোট ২০০ রান করেন ৩৩.৩৩ গড়ে। প্রথম দুই টেস্ট ড্র হলেও কেপ টাউনের তৃতীয় খেলায় দশ উইকেটের বিজয়ে অস্ট্রেলিয়া সিরিজ জয় করে।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. বিশ্ব র‌্যাঙ্কিং
titleC. যুদ্ধ পরবর্তী সময়কাল
titleD. ত্রি-দেশীয় প্রতিযোগিতা
উত্তর: titleC
খলিফা উমর মুসলিম শাসকদের মধ্যে সর্বপ্রথম সেনাবাহিনীকে একটি রাষ্ট্রীয় সংগঠন হিসেবে গড়ে তোলেন। ৬৩৭ সালে এই সংস্কার সাধিত হয়। কুরাইশ ও আনসারদের সহযোগে প্রথমে এটির সূচনা হয়। এরপর ধীরে ধীরে সমগ্র আরব ও মুসলিম অধিকৃত অঞ্চলে তা ছড়িয়ে পরে। যুদ্ধে যেতে সক্ষম এমন সব প্রাপ্তবয়স্ক ব্যক্তির নাম লিপিবদ্ধ করা থাকত ও বেতন কাঠামো নির্দিষ্ট করা ছিল। নিবন্ধনকৃত সকলে সামরিক ক্ষেত্রে অংশগ্রহণে বাধ্য ছিল। তারা দুইভাগে বিভক্ত ছিল। এগুলো হল:

মুহররম মাসের শুরুতে তাদের বেতন দেয়া হত। ফসল কাটার মৌসুমে অতিরিক্ত অর্থ দেয়া হত। অধিকাংশ সময় নগদ অর্থে তাদের বেতন দেয়া হত। ইউরোপে রোমান পরবর্তী যুগের বিপরীতে জমি লাভ করা বা প্রজাদের কাছ থেকে সরাসরি কর সংগ্রহের দায়িত্ব তারা পেত না। সেনাবাহিনী অনেকাংশ রাষ্ট্রের উপর নির্ভরশীল ছিল তাই তাদেরকে রাষ্ট্রের কার্যকলাপ নিয়ন্ত্রণ করতে হত। কর্মদক্ষতা ও মেধার কারণে পদন্নোতি দেয়ার ব্যবস্থা ছিল। কর্মকর্তার পদ ছিল নিয়োগ ভিত্তিক। এটি নির্দিষ্ট র‍্যাঙ্ক ছিল না। কোনো যুদ্ধ বা অভিযান পরিচালনের জন্য কমান্ডার নিয়োগ দেয়া হত এবং অভিযান সমাপ্ত হলে তারা পূর্ব পদে ফিরে আসত।

সৈনিকদের নিয়মিত বিরতিতে ছুটি দেয়া হত। দূরবর্তী স্থানে অবস্থানরতদের চার মাস অন্তর ছুটি দেয়া হত। প্রত্যেক সেনাদলে একজন কোষাধ্যক্ষ, একজন হিসাবরক্ষক, একজন কাজি, বেশ কয়েকজন দোভাষী এবং চিকিৎসক ও শল্যবিদ থাকতেন। অভিযান চালানো হত ঋতুর উপর ভিত্তি করে। শীতপ্রধান অঞ্চলে গ্রীষ্মকালে ও গ্রীষ্মপ্রধান অঞ্চলে শীতকালে অভিযান চালানো হত। বসন্তে সৈনিকদের স্বাস্থ্যকর আবহাওয়া সম্পন্ন এলাকায় পাঠানো হত। নিয়ম অনুযায়ী প্রত্যেক সৈনিককে ব্যক্তিগত ব্যবহারের জন্য কিছু জিনিস রাখতে হত। এর মধ্যে সুই, তুলা, দড়ি,কাচি ও পশুখাদ্যের ব্যাগ থাকত। খলিফা উমরের বিশেষ নির্দেশ অনুযায়ী প্রত্যেক সৈনিককে অশ্বারোহণ, তীরনিক্ষেপ ও সাঁতার শিক্ষার উপর জোর দিতে হত।

সঠিক অনুচ্ছেদ শিরোনাম কোনটি?
titleA. বর্শা
titleB. রাষ্ট্রীয় দপ্তর হিসেবে সেনাবাহিনী গঠন
titleC. অশ্বারোহী
titleD. গোয়েন্দা ব্যবস্থা
উত্তর: titleB
গ্রিক পুরাণ অনুসারে আন্ডারওয়ার্ল্ডের রাজা হলেন গ্রীক দেবতা হেডিস। আন্ডারওয়ার্ল্ড হল একটি স্থান যেখানে মৃতরা মৃত্যুর পর অবস্থান করে। দেবতাদের বার্তাবাহক, গ্রীক দেব হার্মিস মৃতদের আত্মাকে আন্ডারওয়ার্ল্ডে নিয়ে যান (কখনও হেডিসকে ডেকেও নিয়ে আসেন)। হার্মিস আত্মাকে স্টিক্স নদীর তীরে রেখে আসেন। গ্রীক পুরাণ মতে স্টিক্স নদী হল জীবন ও মৃত্যুর মাঝ দিয়ে বয়ে যাওয়া নদী।

এরপর যদি আত্মার কাছে সোনা থাকে (সমাধিস্থ করার সময় মৃতের পরিবার মৃতের জিভের নিচে একটি মুদ্রা রেখে দেয়) মাঝি ক্যারন এই আত্মাদেরকে নদী পাড় করে হেডিসের কাছে নিয়ে আসে। এরপর আত্মাকে একাস, রাডামেন্থাস এবং রাজা মিনোস বিচার করেন। সেই বিচারের উপর ভিত্তি করে আত্মাকে এলিসিয়াম, টারটারাস, এসফোডেল ক্ষেত্র ও ফিল্ড অব পানিশমেন্টে পাঠানো হয়। এলিসিয়াম হল তাদের জন্য যারা পৃথিবীতে পরিত্র জীবন যাপন করেছিলেন। এখানে সবুজ মাঠ, উপত্যকা এবং পর্বতমালা রয়েছে। সকলে এখানে সুখে শান্তিতে থাকে এবং সূর্য সবসময় এখানে কীরণ দেয়। টারটারাস হল সেইসব লোকের জন্য যারা দেবতাদের নিন্দা করেন, বিদ্রোহ করেন ও জেনে বুঝে খারাপ কাজ করেন।

এসফোডেল ক্ষেত্র হল তাদের জন্য যারা সমানভাবে ভাল কাজ ও পাপ কাজ করেছেন বা জীবনে যারা অমীমাংসিত ছিলেন এবং যাদের বিচার করা হয় নি। ফিল্ড অব পানিশমেন্ট বা শাস্তির ক্ষেত্র তাদের জন্য যারা প্রায়ই পাপ করেন কিন্তু টারটারাস আশা করেন না। টারটারাসে আত্মাকে লাভায় পুড়িয়ে অথাবা র‍্যাকে টেনে কষ্ট দেয়া হয়। গ্রীক কিংবদন্তীর কিছু বীরকে আন্ডারওয়ার্ল্ডে ভ্রমণ করার অনুমতি দেয়া হয়েছিল। পরকাল বিষয়ে রোমানদের বিশ্বাসও একইরকম। তাদের পুরাণে হেডিস প্লুটো নামে পরিচিত। প্রাচীন গ্রীক পুরাণের "লেবরস অব হেরাক্লেস" অনুসারে, বীর হারকিউলিস তাকে দেয়া কাজ তিন মাথাওয়ালা কুকুর সারবেরাসকে বন্দী করতে আন্ডারওয়ার্ল্ডে গিয়েছিলেন।

"ড্রিম অব সিপিও" তে সিসারো শরীরের বাইরে বের হবার পর আত্মার অভিজ্ঞতা বর্ণনা করেছেন যেখানে সেই আত্মা পৃথিবী থেকে অনে উঁচুতে উঠে গিয়ে দূর থেকে ক্ষুদ্র পৃথিবীকে দেখে।

ভারজিলের "এনিয়াড" এ বীর এনিয়াস তার পিতাকে দেখতে আন্ডারওয়ার্ল্ডে ভ্রমণ করেছিলেন। সেখানে গিয়ে স্টিক্স নদীর তীরে তিনি অনেক আত্মাকে দেখতে পান যাদেরকে সঠিকভাবে সমাধিস্থ করা হয় নি। তাদেরকে যতক্ষণ পর্যন্ত কেউ ঠিকভাবে সমাধিস্থ করছে ততক্ষণ পর্যন্ত তাদেরকে এখানে অপেক্ষা করে কাটাতে হবে। তারপর তাকে একটি প্রাসাদ দেখানো হয় যেখানে ভুলভাবে দোষী সাব্যস্ত ব্যক্তিরা বাস করেন, তাকে ফিল্ড অব সরো দেখানো হয় যেখানে আত্মহত্যা করা ব্যক্তিগণ অনুশোচনা করেন যেখানে এনিয়াসের এনিয়াসের প্রাক্তন প্রেমিকাও ছিল। তাকে টারটারাস দেখানো হয় যেখানে টাইটান এবং অলিম্পিয়ানদের শক্তিশালী অমর শত্রুরা বসবাস করে। টারটারাসে তিনি বন্দীদের চিৎকার ও গোঙ্গানি শুনতে পান। তিনি বিস্মৃতির নদি লেথকে দেখেন যা পান করে একজন মৃৎ পূর্বের সব ভুলে গিয়ে নতুন জীবন শুরু করতে যায়। তিনি ফিল্ড অব এলিসিয়ামে যান যেখানে সাহসী বীরগণ বাস করেন। তার পিতা তাকে রোমের সকল ভবিষ্যৎ বীরদেরকে দেখান। এনিয়াস যদি তার উদ্দেশ্য অনুযায়ী নগর প্রতিষ্ঠা করে তাহলে এই বীরগণ জন্ম লাভ করবে।

সঠিক অনুচ্ছেদ শিরোনাম কোনটি?
titleA. জিহোভাস উইটনেসেস
titleB. সুফি
titleC. প্রাচীন গ্রীক ও রোমান ধর্ম
titleD. শিখ ধর্ম
উত্তর: titleC
অস্ট্রেলিয়া ক্রিকেট দলকে ২৫ টেস্টে নেতৃত্ব দেন। তন্মধ্যে তার দল নয়টিতে জয় পায় ও আটটিতে পরাজয়বরণ করে। ১৯৭০-৭১ মৌসুমের অ্যাশেজ সিরিজের পর রক্ষণাত্মকধর্মী নেতৃত্বের কারণে তিনিসহ আরও তিনজন খেলোয়াড়কে দল থেকে বাদ দেয়া হয়। এরফলে প্রথম অস্ট্রেলীয় অধিনায়ক হিসেবে সিরিজের মাঝামাঝি সময় দল থেকে বাদ পড়েন। তবে বোর্ড কর্তৃপক্ষ তাকে ব্যক্তিগতভাবে জানায়নি। তার এ বিদায়কে অস্ট্রেলিয়ার ক্রিকেটের ইতিহাসে অন্যতম দূর্ভাগ্যজনক ঘটনা হিসেবে আখ্যায়িত করা হয়। দল নির্বাচকমণ্ডলী কর্তৃক তাকে ব্যক্তিগতভাবে না জানিয়ে রেডিওতে প্রথম প্রকাশ করা হয়। পরবর্তীতে জনসমক্ষে প্রকাশের পরই সাংবাদিকদের কাছ থেকে এ বার্তা সম্পর্কে অবগত হন তিনি। তার পরিবর্তে কেন ইস্টউডকে স্থলাভিষিক্ত করা হয়।

১৯৭১ সালে অনুষ্ঠিত একদিনের আন্তর্জাতিকের ইতিহাসের প্রথম খেলায় দলের অধিনায়ক ছিলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রারম্ভিক জীবন
titleC. অবসর
titleD. অধিনায়কত্ব
উত্তর: titleD
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রেজিনাল্ড স্কারলেট। ৬ জানুয়ারি, ১৯৬০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৬০ তারিখে জর্জটাউনে একই দলের বিপক্ষে সর্বশেষ টেস্টে অংশ নেন তিনি।

১৯৫৯-৬০ মৌসুমে সফরকারী ইংল্যান্ডের বিপক্ষে সিরিজের প্রথম টেস্ট খেলার জন্যে মনোনীত হন। অভিষেক ঘটা ঐ টেস্টে তিনি ব্যর্থতার চিত্র তুলে ধরেন। এরফলে, চরণ সিংকে তার স্থলাভিষিক্ত করা হয়েছিল। তবে, এমসিসির বিপক্ষে অপরাজিত ৭২ ও ৫৯ রান তুলে পুণরায় টেস্ট দলে অন্তর্ভুক্ত হন। এ ইনিংস দুটিই তার একমাত্র অর্ধ-শতরানের ইনিংস ছিল। কিন্তু, সিরিজের তৃতীয় ও চতুর্থ টেস্টেও পুণরায় নিজেকে মেলে ধরতে ব্যর্থ হয়েছিলেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. ব্যক্তিগত জীবন
titleC. ইংল্যান্ড অবস্থান
titleD. আন্তর্জাতিক ক্রিকেট
উত্তর: titleD
কাপুটিকান সুপরিচিত কবি হওভেন্স শিরাজকে বিয়ে করেছিলেন। তাদের একমাত্র পুত্র আরা শিরাজ (১৯৪১-২০১৩) একটি বিশিষ্ট চিত্রশিল্পী ছিলেন। পরের বিবাহ থেকে শিরাজের পুত্র ভানানদ শিরাজের মতে, "এক পরিবারের দুটি ব্যক্তিত্বের উপস্থিতি কঠিন।" কারণ লেখক ও শিল্প সমালোচক লেভন মুতাফিয়ান একই মতামত ব্যক্ত করেছেন: "হোভেনেস শিরাজ ও সিলভা কাপুতিকান পরে তালাক দিয়েছিলেন কারণ এটি মনে করছিল যে দুটি শক্তিশালী ব্যক্তি একসাথে থাকতে পারে না, তবে আরা সেতু হিসেবে কাজ করে যা তাদের সাথে যুক্ত।"

সঠিক অনুচ্ছেদ শিরোনাম কোনটি?
titleA. আর্মেনিয়া গণহত্যা
titleB. পটভূমি এবং প্রাথমিক জীবন
titleC. জীবনী
titleD. ব্যক্তিগত জীবন
উত্তর: titleD